Source: https://kuria-birosag.hu/hu/print/onkugy/kof505820122-szamu-hatarozat
Timestamp: 2019-05-27 07:37:47
Document Index: 34164805

Matched Legal Cases: ['Kúria ', 'Kúria ', 'bíróság ', 'bíróság ', 'bíróság ', 'Kúria ', 'Kúria ', 'Kúria ']

Köf.5.058/2012/2. számú határozat
Címlap > Köf.5.058/2012/2. számú határozat
Köf.5058/2012/2. szám
A Kúria Önkormányzati Tanácsa Dr. Csernák Ibolya ügyvéd (Dr. Csernák Ügyvédi Iroda, 1027 Budapest Margit krt. 3. I/1.) által képviselt Magyar Polo Club Lovaspóló Egyesület (a továbbiakban: indítványozó) indítványa alapján
Tabajd Község Önkormányzata (8088 Tabajd, Dózsa György u. 2.) ellen,
Tabajd Község Önkormányzata Képviselő-testületének a természeti területek helyi védettség alá helyezéséről szóló 14/2002. (VII. 05.) önkormányzati rendelet, valamint az ezt módosító és kiegészítő 6/2005. (IX. 30.) önkormányzati rendelet törvényellenességének vizsgálatára irányuló nemperes eljárásban meghozta az alábbi
A Kúria Önkormányzati Tanácsa Tabajd Község Önkormányzata Képviselő-testületének a természeti területek helyi védettség alá helyezéséről szóló 14/2002. (VII. 05.) önkormányzati rendelet, valamint az ezt módosító és kiegészítő 6/2005. (IX. 30.) önkormányzati rendelet törvényellenességének vizsgálatára irányuló eljárást megszünteti.
1. Az indítványozó Tabajd Község Önkormányzata Képviselő-testületének a természeti területek helyi védettség alá helyezéséről szóló 14/2002. (VII. 05.) önkormányzati rendelet, valamint az ezt módosító és kiegészítő 6/2005. (IX. 30.) önkormányzati rendelet (a továbbiakban: Ör.) törvényellenességének vizsgálatára nyújtott be alkotmányjogi panaszt az Alkotmánybírósághoz. Az alkotmányjogi panaszban előadta, hogy a törvénysértő önkormányzati rendelet egyben Alaptörvény-ellenes is az Alaptörvény T) cikke alapján.
2. Az Alkotmánybíróság főtitkára – az indítvány Kúriának történő megküldése mellett – megállapította, hogy az indítványozó az Ör. más jogszabályba való ütközését sérelmezi, amelyről az Alaptörvény 25. cikk (2) bekezdés c) pontja értelmében a bíróság dönt, ez a bíróság a bíróságok szervezetéről és igazgatásáról szóló 2011. évi CLXI. törvény (a továbbiakban: Bszi.)45. §-a értelmében a Kúria.
5. Ugyanakkor a Bszi. 48. § (1) bekezdése szerint a Kúria Önkormányzati Tanácsának normakontroll-eljárását „a helyi önkormányzattal szemben a felette törvényességi felügyeleti jogot gyakorló fővárosi és megyei kormányhivatal”, valamint a 48. § (3) bekezdés alapján a bíró kezdeményezheti „Ha a bírónak az előtte folyamatban lévő egyedi ügy elbírálása során önkormányzati rendelet olyan rendelkezését kell alkalmaznia, amelynek más jogszabályba ütközését észleli.” A kormányhivatal és a bíró norma-kontroll kezdeményezési jogán kívül a Kúria Önkormányzati Tanácsának eljárását a hatályos szabályok alapján más nem kezdeményezheti, még akkor sem, ha pusztán az önkormányzati rendelet más jogszabályba ütközése az ügy tárgya.
7. A fentiek alapján a Kúria Önkormányzati Tanácsa az Ör. tekintetében az eljárást megszüntette.